Herêma Taşkisigi ya Sakarya de wesayîtêk de ke tede malzemeyê fîşekan estbî, teqayîş qewimîya.
Şaredarê Sakarya da zanayene ke teqayîş de 2 kesî merdî. Labelê goreyê eşkerayîya Walîyê Sakarya zî teqayîş de 3 kes merdî û 6 kesî zî birîndar bîyî. Ame parekerdene ke 5ê birîndarî cendirme yê.
3ê temmuze de zî qezaya Hendekî ya Sakarya de fabrîkaya fîşekan de teqayîş qewimîyabi û serebût de 7 kesî merdbî û tewr tay 100 kesî birîndar bibî. Înîsîyatîfê Domananê Adirî mesuldarîya çalakîye girewtbi xo ser.
